
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul SUPLIMENTAR asupra propunerii legislative pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, retrimisă spre dezbatere, în fond, Comisiei juridice, de disciplină şi imunităţi, cu adresa  nr. Pl - x 633/2013 din 22 aprilie 2015 şi înregistrată cu nr. 4c-11/1539 din 27 aprilie 2015.
                  În raport de obiectul şi conţinutul său, iniţiativa legislativă face parte din categoria legilor ordinare.

	VICEPREŞEDINTE,

Ciprian Nicolae NICA

RAPORT SUPLIMENTAR
asupra propunerii legislative pentru modificarea şi completarea
 Legii nr.230/2007 privind înfiinţarea, organizarea
 şi funcţionarea asociaţiilor de proprietari
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, cu adresa nr. Pl - x 633 din 16 decembrie 2013 şi înregistrată cu nr.4c-11/1539 din 17 decembrie 2013, a fost sesizată, cu dezbaterea pe fond a  propunerii legislative pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari.
Senatul, în calitate de primă Cameră sesizată, a respins această iniţiativă legislativă, în şedinţa din 10 decembrie 2013.
Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  Cameră decizională.
Consiliul Legislativ, prin avizul nr.529 din 11 iunie 2013, a avizat favorabil, cu observaţii şi propuneri  iniţiativa legislativă.

Guvernul, cu adresa nr.2038 din 31 decembrie 2013, a transmis un punct de vedere negativ.
Comisia pentru administraţie publică, amenajarea teritoriului şi echilibru ecologic, prin adresa nr.4c-6/573 din 4 februarie 2014 a avizat negativ propunerea legislativă.
Propunerea legislativă are ca obiect de reglementare modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, cu modificările şi completările ulterioare, în sensul introducerii posibilităţii asociaţiilor de proprietari să încheie convenţii civile în baza noului Cod civil, precum şi contractele de colaborare cu organizaţii neguvernamentale, altele decât contractele de muncă reglementate de Codul muncii.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ şi punctul de vedere al Guvernului în şedinţa din 24 martie 2015.
Conform listei de prezenţă, la dezbateri au fost prezenţi 22 deputaţi, din totalul de 26 membri ai Comisiei juridice, de disciplină şi imunităţi.
La dezbaterea propunerii legislative au fost prezenţi, în calitate de invitaţi domnul preşedinte Mihai Mereuţă şi domnul  primvicepreşedinte Petru Olariu, din partea  Ligii Asociaţiilor de Proprietari Habitat.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor un Raport de adoptare a  propunerii legislative pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, cu amendamentele admise, cuprinse în Anexa la raportul iniţial.
În ședința din 22 aprilie 2015, Camera Deputaților, în temeiul art.70 din Regulamentul Camerei Deputaților, republicat, cu modificările şi completările ulterioare, a hotărât retrimiterea propunerii legislative pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari Comisiei juridice, de disciplină și imunități în vederea examinării și depunerii unui nou raport.

Membrii Comisiei juridice, de disciplină și imunități au dezbătut inițiativa legislativă în vederea depunerii unui nou raport în ședința din 12 mai 2015.

Din numărul total de 25 membri ai Comisiei juridice, de disciplină şi imunităţi au participat la şedinţă  23 deputaţi. 

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, să înainteze plenului Camerei Deputaţilor raportul suplimentar prin care se menţine soluţia din raportul iniţial, respectiv adoptarea propunerii legislative pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, cu amendamentele admise, cuprinse  în Anexa la raportul iniţial.
În raport cu obiectul şi conţinutul reglementării, propunerea legislativă face parte din categoria legilor ordinare.
                  VICEPREŞEDINTE,                               SECRETAR,
       Ciprian Nicolae NICA                  Sorin Constantin STRAGEA
	Consilier parlamentar,

Silvia Olaru
	Şef serviciu,

Ciprian Bucur


ANEXA: AMENDAMENTE ADMISE
	Nr. crt.
	Legea nr.230/2007 
	Text propunere legislativă 
	AMENDAMENTE
	Motivare

	1. 
	LEGE nr. 230 din 6 iulie 2007 privind înfiinţarea, organizarea şi funcţionarea asociaţiilor de proprietari
	LEGE

pentru modificarea şi completarea Legii nr. 230/2007 privind înfiinţarea, organizarea şi funcţionarea asociaţiilor de proprietari


	Nemodificat
	

	2. 
	
	Articol unic. - Legea nr. 230/2007 privind înfiinţarea, organizarea şi funcţionarea asociaţiilor de proprietari, republicată în Monitorul Oficial al României, Partea I, nr. 490 din 23 iulie 2007, cu modificările ulterioare, se modifică şi se completează după cum urmează:


	„Articol unic. - Legea nr.230/2007 privind înfiinţarea, organizarea şi funcţionarea asociaţiilor de proprietari, publicată în Monitorul Oficial al României, Partea I, nr.490 din 23 iulie 2007, cu modificările ulterioare, se modifică şi se completează după cum urmează:"

Autor: Comisia juridică


	Amendament de tehnică legislativă

	3. 
	
	1. La articolul 3, după litera k) se introduce o nouă literă, litera 1), cu următorul cuprins:

„1) convenţii civile, în sensul prezentei legi - contracte civile/contracte civile de prestări de servicii/contracte de colaborare, încheiate potrivit Legii nr. 287/2009 privind Codul civil, republicată, cu modificările ulterioare, altele decât contractele de muncă, astfel cum sunt definite de Legea nr. 53/2003 - Codul muncii, republicată, cu modificările ulterioare."
	1. La articolul 3, după litera k) se introduce o nouă literă, lit. 1), cu următorul cuprins:
 „1) convenţii civile, - contracte civile/contracte civile de prestări de servicii/contracte de colaborare, încheiate potrivit Legii nr. 287/2009 privind Codul civil, republicată, cu modificările ulterioare, altele decât contractele de muncă, astfel cum sunt definite de Legea nr. 53/2003 - Codul muncii, republicată, cu modificările şi completările ulterioare."

Autor: Comisia juridică


	Amendament de tehnică legislativă

	4. 
	Art. 34
(1) Administrarea, întreţinerea, investiţiile şi reparaţiile asupra proprietăţii comune sunt în sarcina asociaţiei de proprietari.

(2) Asociaţia de proprietari angajează persoane fizice atestate pentru funcţia de administrator sau încheie contracte cu persoane juridice specializate şi autorizate pentru realizarea, respectiv furnizarea serviciilor necesare administrării, întreţinerii, investiţiilor şi reparaţiilor asupra proprietăţii comune.


	2.
Articolul 34 se modifică şi va avea următorul cuprins:

„Art. 34. - Administrarea, întreţinerea, investiţiile, reparaţiile şi alte activităţi administrative asupra proprietăţii comune sunt în sarcina asociaţiei de proprietari."
	Nemodificat
	

	5. 
	Art. 35
(1) Pentru activitatea de administrare care include activităţi de administrare tehnică, de contabilitate şi casierie, asociaţia de proprietari poate angaja fie persoane fizice atestate pentru funcţia de administrator de imobile, fie poate încheia contract de administrare cu persoane juridice specializate şi autorizate, care au ca obiect de activitate numai domeniul asociaţiilor de proprietari ori care au ca activitate principală administrarea imobilelor pe bază de tarife sau contract. Administratorilor de imobile li se aplică în mod corespunzător prevederile art.21 alin.(2) şi ale art.22. 


	3.
Articolul 35 se modifică şi va avea următorul cuprins:

„Art. 35. - (1) Pentru efectuarea activităţilor care sunt în sarcina asociaţiei de proprietari, aceasta încheie convenţii civile cu persoane fizice, contract de administrare cu persoane juridice specializate şi cu persoane fizice autorizate sau contract de colaborare cu organizaţia neguvernamentală a cărei membră este.


	Nemodificat
	

	6. 
	(2) Persoanele fizice pot fi angajate prin încheierea unui contract individual de muncă, conform celor stabilite prin negociere directă.


	(2) Persoanele fizice care desfăşoară activităţi de administrare la asociaţia de proprietari, în baza unei convenţii civile, trebuie să fi absolvit un curs de  calificare/specializare/perfecţionare pentru funcţia de administrator de imobile.


	(2) Persoanele fizice care desfăşoară activităţi de administrare la asociaţia de proprietari, în baza unei convenţii civile, trebuie să fi absolvit un curs de  calificare/specializare/perfecţionare pentru funcţia de administrator de imobile şi să deţină un atestat în acest sens, conform legii.

Autor: Comisia juridică
	

	7. 
	(3) Candidaţii pentru funcţia de administrator de imobile trebuie să prezinte comitetului executiv al asociaţiei de proprietari documentele solicitate, garanţiile profesionale şi materiale prevăzute de lege şi trebuie să nu fi suferit nicio condamnare.


	(3) Persoanele juridice, altele decât organizaţiile neguvernamentale din domeniul asociaţiilor de locatari/proprietari, pot fi contractate pentru activităţile prevăzute la alin.(1) numai dacă sunt persoane juridice specializate şi autorizate care au prevăzut în obiectul de activitate administrarea imobilelor.


	(3) Persoanele juridice, altele decât organizaţiile neguvernamentale din domeniul asociaţiilor de locatari/proprietari, pot încheia contracte având ca obiect efectuarea activităţilor prevăzute la alin.(1) numai dacă sunt persoane juridice specializate şi autorizate care au prevăzut în obiectul de activitate administrarea imobilelor.

Autor: Comisia juridică
	

	8. 
	(4) Comitetul executiv adoptă decizii asupra cuantumului salariilor, al indemnizaţiilor şi al eventualelor premieri care se acordă personalului încadrat cu contract individual de muncă, precum şi asupra valorii şi a modalităţilor de contractare, în cazul în care administrarea clădirii este asigurată de persoane juridice, în limita bugetului de venituri şi cheltuieli adoptat de adunarea generală a proprietarilor.


	(4) În cazul în care asociaţia de proprietari optează pentru ca activitatea de administrare să fie realizată de către organizaţia neguvernamentală din care face parte, organizaţia neguvernamentală încheie convenţii civile cu persoanele fizice care îşi desfăşoară activitatea la asociaţia de proprietari.


	Nemodificat
	

	9. 
	(5) De asemenea, comitetul executiv decide şi asupra acordării unor drepturi băneşti membrilor asociaţiei de proprietari care desfăşoară activităţi lucrative folositoare acesteia, în limita bugetului de venituri şi cheltuieli adoptat de adunarea generală a proprietarilor.


	(5) Comitetul executiv adoptă decizii asupra modalităţii de contractare şi asupra cuantumului prestaţiilor.


	(5) Comitetul executiv adoptă decizii asupra modalităţii de contractare şi asupra cuantumului prestaţiilor, în limita bugetului de venituri şi cheltuieli adoptat de adunarea generală a proprietarilor.
Autor: Comisia juridică
	

	10. 
	
	(6) Convenţiile civile încheiate pentru activităţi desfăşurate la asociaţiile de proprietari încheiate în baza Legii nr. 287/2009, republicată, cu modificările ulterioare, cu respectarea Legii nr. 571/2003 privind Codul fiscal, cu modificările şi completările ulterioare, nu se supun dispoziţiilor Legii nr. 53/2003, republicată, cu modificările ulterioare, şi nu pot fi reconsiderate ca activităţi dependente."


	(6) Convenţiile civile pentru activităţi desfăşurate la asociaţiile de proprietari încheiate în baza Legii nr. 287/2009, republicată, cu modificările ulterioare, cu respectarea Legii nr. 571/2003 privind Codul fiscal, cu modificările şi completările ulterioare, nu se supun dispoziţiilor Legii nr. 53/2003, republicată, cu  modificările şi  completările ulterioare, şi nu pot fi reconsiderate ca activităţi dependente." 

Autor: Comisia juridică
	Amendament de tehnică legislativă

